OpenLLM-France/wikimedia huggingface dataset:
# Ferial Alibali

Ferial Alibali (Lushnje, 1933 - Tirana, 14 de maig de 2011) va ser una actriu albanesa que va representar més d'una cinquantena de papers durant la seva carrera.

## Biografia

Va néixer a Lushnje, Albània el 1933. Va començar la seva carrera d'actriu el 1952 al Teatre Professional de Korçë. Un any després, el 1953, va començar a interpretar els seus primers papers al Teatre Nacional de Tirana (Teatri Kombëtar). El 1975, el seu marit va ser arrestat pel règim comunista i se li va prohibir participar en la vida artística. Posteriorment va ser rehabilitada i el president Bamir Topi li va atorgar diverses medalles a la seva carrera professional. Va morir el 14 de maig de 2011, als 78 anys, a Tirana.

## Referències

* ↑ «Ndahet nga jeta aktorja Ferial Alibali» p. 1,9,24985.

## Vegeu també

* Dones a Albània
# Un hecho violento

Un hecho violento és una pel·lícula espanyola de drama del 1958 dirigida per José María Forqué amb un guió de l'escriptor Alfonso Sastre.

## Sinopsi

Per una combinació increïble de circumstàncies i després d'un fals testimoni, un jove casat, Clint Hall, és condemnat a nou anys de treballs forçats al camp "White Cloud" dirigit pel capità Clark amb puny de ferro. Després de dos intents d'escapada, esgotats moralment i físicament pels càstigs sàdics que pateix, Clint només pot deixar-se morir. És llavors quan l'inspector de la presó de l'Estat ve a visitar-lo...

## Repartiment

* Richard Morse - Clint Hall
* Mabel Karr - Kathy
* Adolfo Marsillach - Capita Clark
* Rafael Luis Calvo - Harris
* Antonio Jimenez Escribano - Krusch
* Fred Goddard - Anderson
* Anastasio Alemán - John Gerald

## Premis

* 4a edició dels Premis Sant Jordi de Cinematografia: Premi al millor director espanyol.

## Referències

* ↑ Florentino Soria José María Forqué, p. 54-55
* ↑ Francesc Sánchez Barba Brumas del franquismo: el auge del cine negro español (1950-1965), p.335-336
* ↑ Los "Premios San Jorge" de Cinematografía, La Vanguardia, 24 d'abril de 1960
# Rögnitz

El Rögnitz és un riu d'Alemanya que neix al barri de Neu Lüblow del municipi de Lüblow, a l'estat de Mecklemburg-Pomerània Occidental i Baixa Saxònia. És un afluent dret del Sude al qual desemboca prop de Sückau.
De Schlonsbergen a Gudow foma la frontera entre Mecklemburg-Pomerània Occidental i Baixa Saxònia des del 1990. Després de la Segona Guerra Mundial, les forces armades britàniques, que van ocupar l'antiga província prussiana de Hannover van cedir el territori fora exclavat entre el Rögnitz i l'Elba a l'ocupant soviètic, i de 1949 a 1989, aquesta zona va ser governada per la República Democràtica Alemanya (RDA). Poc després de la reunificació alemanya (1990) la població va optar per integrar l'estat de Baixa Saxònia (creat el 1946 per la fusió de la província de Hannover amb els antics estats d'Oldenburg, Brunsvic i Schaumburg-Lippe), i en un tram del seu curs, el Rögnitz va tornar a ser frontera d'estat,.
El nom prové de la paraula de l'eslau antic rogŭ o rakyta que significa bosc, significaria doncs el riu del bosc.

## Afluents

* Bohldammgraben
* Simmergraben, Langteilsgraben
** Lübtheener Bach
* Laaver Kanal/Laaver Graben
* Elde-Rögnitz-Überleiter
* Torfgraben
* Moorgraben
* Durchfahrtsbeeke
* Ludwigsluster Kanal
* Krullengraben
* Beck
* Neuer Kanal
** Torfmoorgraben
* Benzkower Kanal

## Referències

* ↑ «Rögnitz». Gran Enciclopèdia Catalana. Barcelona: Grup Enciclopèdia Catalana.
* ↑ AA.VV., Gesamtliste der Fließgewässer im Elbeeinzugsgebiet, Magdeburg, FGG Elba, Edició del maig 2015, pàgina 23
* ↑ Paul Kühnel: «Die slavischen Ortsnamen in Meklenburg.'» In: Jahrbücher des Vereins für Mecklenburgische Geschichte und Altertumskunde. volum. 46, 1881, ISSN 0259-7772, pàgines 3–168.
# Riu Peel

El riu Peel (en Gwich’in Teetl'it Gwinjik) és un afluent de la conca baixa del riu Mackenzie. Amb 452 quilòmetres de recorregut, discorre pel Yukon i els Territoris del Nord-oest, al Canadà. El riu neix a les muntanyes Ogilvie, al centre del Yukon, en la confluència dels rius Ogilvie i Blackstone. Els seus principals afluents són el Hart, el Wind, el Bonnet Plume i l'Snake.
El riu Peel s'uneix al Mackenzie al delta del Mackenzie. La Dempster Highway el creua a Fort McPherson, als Territoris del Nord-oest mitjançant un ferry durant els mesos d'estiu i d'un pont de gel durant l'hivern. Aquest és un riu verge i Fort McPherson, amb 776 habitants el 2006, és l'única comunitat que hi ha al llarg del seu curs.

## Fauna

En la seva conca hi viuen l'ant, l'ós negre, l'ós bru, el llop, el castor, la rata mesquera i un gran nombre de petits animals i aus.

## Referències

* ↑ ANLC : Alaska Native Place Names
# Durningen

Durningen (en alsacià Dírnínge) és un municipi francès, situat a la regió del Gran Est, al departament del Baix Rin. L'any 1999 tenia 590 habitants.
Forma part del cantó de Bouxwiller, del districte de Saverne i de la Comunitat de comunes del Kochersberg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 263 | 262 | 291 | 341 | 444 | 590 |

## Administració

Llista d'alcaldes :
| Període | Identitat | Partit |
| 2001- | Gabrielle Fiacre | |
# Marie Gernet

Marie Gernet (Ettlingen, 1 d'octubre de 1865 - 10 de febrer de 1924) va ser una matemàtica alemanya que el 1895 es va convertir en la segona dona a obtenir el doctorat a la Universitat de Heidelberg. La primera havia estat Käthe Windscheid, que va obtenir el doctorat pel seu treball sobre poesia pastoral anglesa l'any anterior. Gernet també va ser la primera dona nativa alemanya a obtenir un doctorat en matemàtiques, anys abans que Emmy Noether.Va ser l'única alemanya entre les vuit primeres dones que va obtenir un doctorat en matemàtiques a Alemanya.

## Biografia

Gernet va néixer a Ettlingen; el seu pare era cirurgià de l'exèrcit. Va obtenir un títol docent el 1883 i va continuar estudiant matemàtiques de forma privada. El 1888, la Karlsruhe Großherzogliche Technische Hochschule la va acceptar com a estudiant especial i hi va estudiar ciències fins al 1891. En aquest any, tant ella com Ruth Gentry van sol·licitar estudis de postgrau a Heidelberg, però van ser rebutjats. La facultat de matemàtiques i ciències de la universitat va proposar un canvi de norma per permetre que les dones prenguessin programes d'estudi individuals, però el senat de la universitat va tornar a rebutjar aquest canvi.
No obstant això, el Ministeri d'Educació de Baden va anul·lar el senat i va aprovar el canvi, cosa que va permetre a Gernet estudiar a Heidelberg. Allà va realitzar investigacions sobre integrals hiperel·líptiques amb Leo Königsberger. Va suspendre el seu primer examen oral per obtenir el doctorat el novembre de 1894, però va continuar els seus estudis i va passar el segon intent el juliol de 1895.
Després de doctorar-se, Gernet va tornar a la Höhere Töchterschule de Karlsruhe, on havia estudiat de nena. Aviat es va convertir en un gimnàs i continua existint (reconstruït després de la Segona Guerra Mundial i coeducatiu des de 1973) com a Lessing-Gymnasium Karlsruhe [ de ]. Va romandre allà com a professora i administradora acadèmica fins a la seva jubilació.

## Referències

* ↑ Albisetti, James C. Schooling German Girls and Women. Princeton University Press, 2014, p. 226. ISBN 9781400859795.
* 1 2 3 Singer, Sandra L. Adventures Abroad: North American Women at German-speaking Universities, 1868–1915. Greenwood Publishing Group, 2003, p. 11. ISBN 9780313323713.
* ↑ Weber, Thomas. Our Friend "the Enemy": Elite Education in Britain and Germany Before World War I. Stanford University Press, 2008, p. 168. ISBN 9780804700146.
* 1 2 3 4 5 Creese, Mary R. S.. Ladies in the Laboratory II: West European Women in Science, 1800–1900: A Survey of Their Contributions to Research. Scarecrow Press, 2004, p. 139, 164. ISBN 9781461605812.
* ↑ Blunck, Andrea. Promoting Equity in Maths Achievement: The Current discussion. Edicions Universitat Barcelona, 2008, p. 128. ISBN 9788447532254. «Research on mathematics and gender: Implications for teaching»
# Percy Olivares

Percy Olivares (Lima, 5 de juny de 1968) és un futbolista peruà, ja retirat. Jugava de defensa i era conegut com el Maldini de Sudamérica o El Zancudo. Després de la seua retirada, s'ha dedicat a aparèixer en xous de televisió.

## Trajectòria

L'Sporting Cristal va ser el primer club on va destacar en Percy Olivares, i només havia passat un any del seu debut (1986), ja era convocat per la selecció del seu país. Amb l'Sporting va guanyar dues lligues, la de 1988 i la de 1991. El 1992 deixa l'Sporting Cristal, si bé ja havia jugat uns mesos abans al Deportivo Cali colombià, per aterrar al continent europeu.
A l'altra banda de l'Atlàntic, el seu primer destí és la Bundesliga, a les files del 1. FC Nürnberg, on milita un any abans de passar a la lliga espanyola. Al CD Tenerife roman dues campanyes, del 93 al 95, però no arriba a quallar.
Després del club canari, torna a Sud-amèrica, aquest cop a l'Argentina. Amb el Rosario Central aconsegueix el títol més important de la seua carrera, la copa Conmebol de 1995. L'any següent passa al Fluminense brasiler i a l'altre al Cruz Azul mexicà.
Retorna a Europa el 1997. A Grècia hi està quatre anys, els millors des que va abandonar el seu país. Els dos primers, amb el PAOK, va disputar una seixantena de partits, inclosa la participació en la Copa de la UEFA (on destaca un gol seu contra l'Spartak Trnava), i els dos següents al Panathinaikos FC. Al club verd es fa popular per marcar el gol de la victòria contra el gran rival, l'Olympiakos, al novembre de 1999.
El 2001 fitxa per l'Universitario de Deportes, el que suposa el seu retorn a la lliga peruana, però tot just hi està un any abans d'anar-se'n al Dallas Burn de la Major League Soccer estat-unidenca. Passa una temporada a l'equip texà abans de tornar al Perú, primer a l'Sporting Cristal i després a l'Alianza Atlético. Tot i anunciar la seua retirada el 2005, a l'any següent va fitxar pel FC Thun, de la lliga suïssa, on va romandre una campanya abans de penjar les botes de nou.

### Clubs

| Club | Lliga | Any |
| Sporting Cristal | Peruana | 1986 - 1990 |
| Deportivo Cali | Colombiana | 1991 |
| Sporting Cristal | Peruana | 1991 |
| 1. FC Nürnberg | Alemanya | 1992 - 1993 |
| CD Tenerife | Espanyola | 1993 - 1995 |
| Rosario Central | Argentina | 1995 |
| Fluminense | Brasilera | 1996 |
| Cruz Azul | Mexicana | 1997 |
| PAOK | Grega | 1997 - 1999 |
| Panathinaikos FC | Grega | 1999 - 2001 |
| Universitario de Deportes | Peruana | 2001 |
| Dallas Burn | Estat-unidenca | 2002 |
| Sporting Cristal | Peruana | 2003 |
| Alianza Atlético | Peruana | 2005 |
| FC Thun | Suïssa | 2006 - 2007 |

## Selecció

Percy Olivares va ser un dels jugadors més destacats de la selecció peruana de futbol en la dècada dels 90. Va disputar fins a 83 partits entre 1987 i 2001, i va marcar un gol.
# Cals Notaris

Cals Notaris és una obra modernista de Mataró (Maresme) protegida com a Bé Cultural d'Interès Local.

## Descripció

Casal amb façana al carrer Palau i al Carreró. La façana al Carreró, de planta baixa i pis, incorpora elements modernistes en les obertures de planta baixa i especialment als finestrals del primer pis on s'observa arcs neogòtics ornamentals amb motius florals. La fusteria incorpora trífolis que s'adapten als arcs apuntats.

## Història

Emili Cabanyes amb la intervenció de Melcior de Palau i Simó va fer les reformes de can Cruzate o cals Notaris l'any 1905.

## Referències

* 1 2 «Cals Notaris». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].

## Enllaços externs

* «Cals Notaris». entari del Patrimoni Arqueològic i Paleontològic de Catalunya. Direcció General del Patrimoni Cultural.
# Fejervarya triora

Fejervarya triora és una espècie de granota que viu a Tailàndia.

## Referències

* Bryan L. Stuart et. al. «Three new species of frogs and a new tadpole from Eastern Thailand». Fieldiana, Zoology new series 111, 2006, pàg. 1-19.
# Un hivern a Mallorca (pel·lícula)

Un hivern a Mallorca (en castellà Jutrzenka - Un invierno en Mallorca) és una pel·lícula espanyola del 1969 dirigida per Jaime Camino, coautor també del guió amb Romà Gubern basat en el llibre Un hivern a Mallorca de George Sand protagonitzada per Lucia Bosè i Christopher Sandford. Ha estat doblada al català.

## Sinopsi

L'hivern del 1838 l'escriptora francesa George Sand i el músic polonès Frédéric Chopin, sis any menor que ella, conviuen maritalment a Mallorca malgrat que això no hi és ven vist per la societat. Degut a la tuberculosi que pateix Chopin decideixen recórrer l'illa buscant un clima més suau a l'hivern, però ningú els vol donar allotjament. Aleshores decideixen instal·lar-se a la Cartoixa de Valldemossa. La situació s'agreuja per la fràgil salut de Chopin, la incompatibilitat sexual entre ambdós, la incomprensió i manca d'hospitalitat dels vilatans i la presència dels fills de George Sand.

## Repartiment

* Lucia Bosè... George Sand
* Christopher Sandford ... Chopin
* Henri Serre ... Carlo Dowbowsky
* Enrique San Francisco ... Maurice Dudevant
* Daria Esteva ... Solange Dudevant
* Serena Vergano... María Antonia
* Manuel Beltrán ... Sagristà
* Romà Gubern ... Cura
* Jeannine Mestre ... Amelie
* Els Joglars ... Màscares
* Isidre Novellas ... Ermità
* Núria Espert ... George Sand (veu)

## Premis

Als Premis del Sindicat Nacional de l'Espectacle de 1969 va guanyar el tercer premi a la millor pel·lícula.

## Referències

* ↑ Jutrzenka - Un invierno en Mallorca a Estela Films
* ↑ Un hivern a Mallorca a esadir.cat

## Enllaços externs

* Fragment de la pel·lícula a YouTube
* Presentació de la pel·lícula a Historia de nuestro cine
* El film "Jutrzenka. Un invierno en Mallorca" (Jaime Camino, 1969), un episodio del pasado como reflejo de una realidad presente de M. Magdalena Rubí Sastre. A: II Congreso Internacional Historia, literatura y arte en el cine en español y portugués: de los orígenes a la revolución tecnológica del siglo XXI,.[Celebrado en:] Salamanca, 26-28 de junio de 2013 / coord. por María Emma Camarero Calandria, María Marcos Ramos, 2013, ISBN 978-84-940917-3-5, págs. 97-103
# Salobrar de Campos

Es Salobrar de Campos és un conjunt d'Aiguamolls litorals situats a la part baixa de la conca de Campos. Les principals aportacions d'aigua d'aquesta zona són marines però també hi desguassen allà els principals torrents del sud de Mallorca, el Torrent de Son Catlar i el Torrent de Son Xorc. Aquest aiguamoll té una extensió d'unes 300 ha, 132 de les quals són ocupades per una instal·lació salinera bastida els anys cinquanta, per l'empresa Salines de Llevant. Es Salobrar de Campos és la segona zona humida de Mallorca en extensió, després de s'Albufera i des de 2017 forma part del Parc Natural Marítim Terrestre es Trenc-Salobrar de Campos.
El salobrar es comunica superficialment amb la mar. Només en episodis extrems d'aiguats, les aigües del Salobrar trenquen la barrera dunar i la platja des Trenc, a través dels estanys de les Pedreres, uns estanys salobres situats entre es Trenc i Es Salobrar pròpiament dit.

## Flora i Fauna

Les maresmes que encara queden sense modificar són cobertes per salicornars i jonqueres; i en els llocs on la salinitat de l'aigua no és excessiva s'hi desenvolupa canyissar. També hi ha boscos de tamarius, actualment en retrocés per l'excés de salinitat que provoquen les salines. Un gran sistema dunar poblat de pi blanc i savina separa els aiguamolls del mar.
L'ornitofauna d'aquesta àrea és especialment important per la concentració d'aus limícoles. Hi ha importants colònies d'avisadors, de corriol camanegre i de flamencs. També s'ha registrat la cria del mussol emigrant. En total s'han albirat fins a 171 espècies d'aus.

## Referències

* 1 2 «Patrimoni natural». Ajuntament de Campos. Arxivat de l'original el 3 de març 2016. [Consulta: 13 març 2014].
* ↑ «El Consell de Govern aprobará el proyecto de ley del Parc Natural es Trenc-Salobrar» (en castellà). Ultima Hora, 12-01-2017. [Consulta: 25 desembre 2017].
* ↑ Joan, Barceló Trobat. «Les inundacions del 6 de setembre de 1989 a Mallorca». Universitat de Barcelona. Arxivat de l'original el 2020-11-24. [Consulta: 29 setembre 2018].
* 1 2 Orta, Jaume. Història natural dels Països catalans / Espais naturals. Barcelona: Enciclopèdia catalana, 1984, p. 400-401. ISBN 84-7739-456-3.

## Enllaços externs

* «ES0000037 Es Trenc-Salobrar de Campos(LIC, ZEPA)». Xarxa Natura a les Illes Balears. Direcció General de Medi Natural, Educació Ambiental i Canvi Climàtic.. Arxivat de l'original el 21 de juny 2013. [Consulta: 13 març 2014].
# Resolució 509 del Consell de Seguretat de les Nacions Unides

La Resolució 509 del Consell de Seguretat de les Nacions Unides, fou aprovada per unanimitat el 6 de juny de 1982, després de recordar la resolució anterior del Consell de Seguretat de les Nacions Unides sobre el tema, inclosa les resolucions 425 (1978) i 508 (1982) el Consell va expressar la seva preocupació i va exigir que Israel retirés incondicionalment totes les seves forces militars del Líban de tornada a la seva frontera internacionalment reconeguda.
La resolució 509 va exigir a totes les parts que observessin l'alto el foc a la Resolució 508 i que comuniqués l'acceptació de l'alto el foc al secretari general de les Nacions Unides en un termini de 24 hores.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org
# Efecte de les nous del Brasil

S'anomena convecció granular o efecte de les nous del Brasil a la tendència que tenen les partícules de major grandària d'una substància granular a ascendir a la superfície de la barreja quan aquesta és agitada. Deu el seu nom al fet que, típicament, en una caixa de fruites seques assortides les nous del Brasil són les més grans.

## Referències

* ↑ Granular Convection and Size Separation Arxivat 2010-06-10 a Wayback Machine.. The University of Chicago
* ↑ Rietz, Frank; Stannarius, Ralf «On the brink of jamming: Granular convection in densely filled containers». Physical Review Letters, 100, 7, 2008, pàg. 078002. Bibcode: 2008PhRvL.100g8002R. DOI: 10.1103/PhysRevLett.100.078002. PMID: 18352597.
* ↑ Baffling Patterns Form in Scientific Sandbox, Wired, Brandon Keim, October 28, 2009
* ↑ Grains of Sand Reveal Possible Fifth State of Matter, Wired, Brandon Keim, June 24, 2009
# Mdhilla

Mdhilla, Mdhila, El Mdhila, M'Dilla o M'Dilla (àrab: المظيلة, al-Mẓīla) és una ciutat de Tunísia a la governació de Gafsa, situada uns 12 km al sud de Gafsa. Té uns 4.000 habitants. És capçalera d'una delegació amb 16.270 habitants.

## Geografia

Compta amb una estació de ferrocarril de la branca que ve de les mines del Djebel Sahib, on, al peu de la muntanya, hi ha la vila de Sahib. A l'est es troba la terra erma del Chott El Guettar, un petit antic llac salat avui sec, limitada al sud pel Djebel Bou Gerra.

## Economia

L'economia està basada en el treball a les explotacions mineres (fosfats) i una mica d'agricultura.

## Administració

És el centre de la delegació o mutamadiyya homònima, amb codi geogràfic 61 58 (ISO 3166-2:TN-12), dividida en quatre sectors o imades:
* Mdhila Centre (61 58 51)
* Cité des Travailleurs (61 58 52)
* Sahib (61 58 53)
* El Segui (61 58 54)
Al mateix temps, forma una municipalitat o baladiyya (codi geogràfic 61 16).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 123-126. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 162. ISSN: 1737-7838 [Consulta: 18 agost 2021].
# Picot verd de Blyth

El picot verd de Blyth (Picus viridanus) és una espècie d'ocell de la família dels pícids (Picidae) que habita els boscos i zones amb bambú de les terres baixes des de Myanmar cap al sud fins Tailàndia peninsular i Malaca.
# Calpúrnia (hetaira)

Calpúrnia (en llatí Calpurnia) va ser una prostituta o hetaira, una de les concubines preferides de l'emperador Claudi.
Per la confiança que tenia amb Claudi, Narcís, un llibert que exercia les funcions de ministre, li va encarregar que comuniqués a l'emperador, que s'estava a Òstia, el matrimoni que estaven celebrant Valèria Messal·lina i Gai Sili.

## Referències

* ↑ Tàcit. Annals XI,30
# Ferran López

«Ferran López» té aquests significats:
* Ferran López Torras, jugador de bàsket
* Lluís Ferran López Navarro, policia català
# UNIAN

L'UNIAN o Agència d'Informació Independent d'Ucraïna (ucraïnès: Українське Незалежне Інформаційне Агентство Новин, УНІАН; Ukraïnske Nezalejne Informatsiine Ahentstvo Novyn) és una agència de notícies ucraïnesa amb seu a Kíev. Va ser creada sobre la base de la delegació de la Agència de Prensa "Nóvosti" (APN) russa a Ucraïna. Produeix i subministra informació política, empresarial i financera, així com un popular servei d'informació fotogràfic.
Fundada el març de 1993, en l'actualitat l'UNIAN és utilitzada pels principals diaris, canals de televisió i emissores de ràdio com una de les seves principals fonts d'informació. L'UNIAN compta amb prop de 500 clients a tot arreu en el món dels mitjans de comunicació i el seu banc de fotos inclou més de 200.000 imatges.
L'agència gestiona un canal de televisió, UNIAN TV, que transmet notícies, programes d'anàlisi, documentals, esports i pel·lícules. Està disponible en xarxes de satèl·lit, cable i IPTV. Emet sense xifrar des del satèl·lit AMOS-2 (4,0 W), a 10722 horitzontal, 27500. UNIAN també hostatja la sala de premsa més popular del país, ocupada 5 hores al dia.
L'agència té un edifici propi, heretat de l'època soviètica, situat al carrer Khresxatik, el principal de la ciutat.

## Referències

* ↑ «Còpia arxivada». Arxivat de l'original el 2022-06-26. [Consulta: 29 gener 2023].
* ↑ «Ukrainian Independent Information Agency of News (UNIAN) | GHDx». [Consulta: 29 gener 2023].
* ↑ «Photos, latest news photos, buy download photos - UNIAN Photobank» (en anglès). [Consulta: 29 gener 2023].
* ↑ Error: hi ha títol o url, però calen tots dos paràmetres.«». [Consulta: 29 gener 2023].
* ↑ «Про Прес-центр - УНІАН». [Consulta: 29 gener 2023].

## Enllaços externs

* UNIAN online (anglès)
* UNIAN online (ucraïnès)
* UNIAN online (rus) Arxivat 2010-11-15 a Wayback Machine.
# Salvador Vergés

«Salvador Vergés» té aquests significats:
* Salvador Vergés i Cubí (Sant Joan de les Abadesses, Ripollès, 1946) és un escriptor i novel·lista català.
* Salvador Vergés i Tejero (Olot, 1976) és un enginyer de camins, empresari del sector agroalimentari i polític català.
* Salvador Vergés Ramírez (Cervera, 1930- Sant Cugat del Vallès, 2020) jesuïta i teòleg català.